
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



P.l. 363/04.07.2002

Domnului deputat

Neagu Ion

Preşedintele Comisiei juridice, de disciplină şi imunităţi

AVIZ

asupra proiectului de Lege privind protecţia martorilor

În conformitate cu prevederile art.89 şi 107 din Regulamentul Camerei Deputaţilor, Biroul permanent a trimis, cu adresa nr.363 din 3 septembrie 2002, Comisiei pentru drepturile omului, culte şi problemele minorităţilor naţionale, spre dezbatere şi avizare în procedură de urgenţă, proiectul de Lege privind protecţia martorilor, înregistrat cu nr.25/505/03.09.2002.

Membrii comisiei au luat în examinare proiectul de lege, potrivit prevederilor art.60 din Regulamentul Camerei Deputaţilor, în şedinţa din 10 septembrie 2002 şi au hotărât, cu unanimitate de voturi, să îi acorde aviz favorabil în forma adoptată de Senat, cu recomandarea ca la întocmirea raportului să se aibă în vedere corectarea erorii materiale din cuprinsul alineatului (3) al articolului 18, întrucât alineatul (1) al articolului 17 nu are litera (h) şi cu următorul amendament admis:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
“Art.3 – (1) În cadrul Ministerului de Interne şi în subordinea Inspectoratului General al Poliţiei se înfiinţează Oficiul Naţional pentru Protecţia Martorilor, denumit în continuare O.N.P.M.,la nivel de direcţie.”
Domnul deputat Tokay Gheorghe propune modificarea alineatului (1) al articolului 3 în următoarea formă:

“Art.3 – (1) În cadrul Ministerului Justiţiei şi în subordinea Parchetului Naţional Anticorupţie se înfiinţează Oficiul Naţional pentru Protecţia Martorilor, denumit în continuare O.N.P.M., la nivel de direcţie.”

Amendamentul a fost adoptat cu unanimitate de voturi.
Autorul consideră că se asigură o mai bună eficienţă programului, în subordinea acestei instituţii. 

PREŞEDINTE

Nicolae Păun

Întocmit:

Consilier Onesia Babeş

